Frederick Ives Lord

Frederic Ives Lord (født 19. april 1897, død 31. juli 1967) eller Frederick Ives Lord var amerikanskfødt britisk kaptein, flyveress under første verdenskrig og fremmedlegionær som deltok i fem kriger.


== Tidlige år ==
Frederick ble født den 18. april 1897 i Manitowoc i Wisconsin til Alma Mueller og Alman Ivory Lord. Noen kilder oppgir hans fødselsdag til 8. april 1900. Han hadde to søsken: Lucia Lord og Zayda Lord og bodde fra 1910 hos sine besteforeldre, Lena og Fred Mueller. I 1917 flyttet  Fred, hans mor og søsken til Houston i Texas. I 1920 ble moren enke etter at faren døde.


== Millitær karriere ==


=== Første verdenskrig ===
Lord meldte seg til U.S. Army i 1917, men ble ikke tatt opp med begrunnelsen at han bare var 17 år gammel. I 1917 var han imidlertid 20 år gammel, og han reiste til Toronto i Ontario, Canada, hvor han vervet seg til Royal Flying Corps. Han måtte frasi seg sitt amerikanske borgerskap 26. mai 1917:

I was born in the town of Manitowoc in the state of Wisconsin, one of the United States of America ... I have come to the city of Toronto from Houston, Texas, for the express purpose of enlisting and entering the Royal Flying Corps of the Canadian Army for service overseas. And I do hereby solemnly declare my purpose and intention to become a British subject and I do hereby renounce my citizenship as a Citizen of the United States of America.
Etter fullført utdannelse i England ble han sendt til Frankrike for å kjempe i første verdenskrig. Han ble plassert i 79. skvadron hvor han fløy Sopwith Dolphin. Lord ble flyveress sammen med fire andre i skvadronen: Francis W. Gillet, Ronald Bannerman, John McNeaney og Edgar Taylor. Den 27. juni 1918 skjøt Lord ned en Albatros D.V som sin tredje nedskyting. Underveis tilbake til basen så han en alliert formasjon i kamp med flere speidefly fra Pfalz. Han sluttet seg til og skjøt ned en Fokker Dr.I, og ble for innsatsen tildelt Distinguished Flying Cross. Han steg i gradene til flykommandør før han ble såret i oktober. Hans siste neskytning under krigen var en observasjonsballong og åtte truffede fly, hvor tre kom ut av kontroll.


=== Den russiske borgerkrigen ===
Han tjenestegjorde i RAF under den allierte intervensjonen i Russland i 1919. 27. juni 1919, mens han fløy et Royal Aircraft Factory R.E.8 fant han en fiendtlig stilling ved elva Pinega, fire verst (ca. 4 300 meter) fra Pilegori og angrep. Han ble tildelt en stripe til Distinguished Flying Cross for innsatsen. Begrunnelsen lød:

«han angrep den bevegelige kolonnen fra 60 m høyde med slik effekt at kolonnen stoppet opp og det forventede angrep brøt sammen med store tap» 


=== Den meksikanske revolusjon ===
Han forlot RAF i november 1919. Mellom krigene var han stuntpilot og drev med barnstorming. Han deltok for det meksikanske flyvåpenet under den Den meksikanske revolusjonen. I 1927 bodde han i Chrysler Building i New York City, med sin daværende kone Constance E. I juli 1937 ble han gift med en kvinne ved navn Mildred.


=== Den spanske borgerkrigen ===
Han deltok på republikanernes side i Den spanske borgerkrigen sammen med  Bert Acosta and Eddie August Schneider i Yankee Squadron, der han fløy Breguet 693 to-seter jagerfly i 1936.


=== Andre verdenskrig ===
Under andre verdenskrig forsøkte han på nytt å verve seg til RAF. Det ble sagt at han kom så langt som til sin gamle skvadron før myndighetene fikk fatt på ham og plasserte ham i Air Transport Auxiliary som ferget fly fra fabrikkene i USA til England og krigsskueplassene i Europa.


== Død ==
I 1967 ble han drept av en omstreifer i Apple Valley i California.


== Materiale ==
Hans arkiv finnes i Raab Collection. Det er over hundre fotografier tatt i 1917-1919, noen viser Lord med sitt fly; og et maskinskrevet manuskript kalt The Pilot and the Farmer's Daughter, som er en artikkel om en kjærlighetsaffære han hadde med en fransk kvinne mens han var statsjonert i Frankrike under første verdenskrig. Lord var ivrig til å skrive og skrev flere artikler om sine opplevelser i de mange kriger han deltok i. Det finnes intet bevis på om noe av dette er publisert. Et manuskriptet har tittelen So I'm a Military Prostitute. Det er beretninger om hans opplevelser som såkalt «leiesoldat» (men i virkeligheten en dedikert sympatisør) som sloss med de republikanske styrker i den spanske borgerkrigen. (Senere i livet tok han kontakt med filmprodusenter i håp om hans historie kunne ende i en spillefilm.


== Publikasjoner ==
Om opplevelsene i Russland:, Flying Aces, desember 1936 og mars 1937 omhandler hans opplevelser i Russland.
«I Faced Death in Spanish Skies», Flying Aces, juli 1937


== Referanser ==


== Bibliografi ==
American Aces of World War 1. Osprey Publishing, 2001. ISBN 1-84176-375-6.


== Eksterne lenker ==
Frederich Ives Lord [1]